Rangsang Tuban (Hanacaraka)/Kaca 111


Alihaksara
/kaca 111/

pun kagetaken ḍatengipun ; boten kantenan tataning baris ;  awit kalambung saking wingking ; ḍatengipun saking gegana rikat katos angin ; 
raden udakawimba kaselut ing papan ; kacepeng déning senapatining prang ;  lajĕng kaweran cinḍe ; kaladosaken ing ngarsani pun sang prabu putri sakaliyan ;  sampun siniwaka wontĕn ing panḍapa ageng ; sarang kaliyan sowanipun para wirotama kairid senapatining prang abekta pangegenging kraman sampun kaweran cinḍe ;  lan kasowanaken ing ngarsanipun sang prabu ; mabukuh wontĕn ing siti ; 
sang pangéran warihkusuma ; boten pandung yen pangageng kraman ingkang putra kuwalon ;  raden udakawimba ; lajĕng kadangu," kalingané  kowé  udakawimba kang gawé  hura huruning praja tuban ;  sarta agawé  karusakanku ; awit kowé  panjilmaning satruku ; turasé  yayi prabu warsakusuma ;  ing mengko kowé  bakal narnpani pidana ; saka panguwasané  yayi dewi mahaprabu'' ; 
raden udakawimba ; tumungkul tanpanon rat ; iḍepipun ;  sang prabu putri lajĕng angandika ḍateng raden udakawimba ; "raden ; aku pitakon marang kowe ;  saiki ; apa kang 

jv Basa Jawa (Javanese)
Rangsang Tuban